Laurens ten Dam

Laurens ten Dam (født 13. november 1980 i Zuidwolde, Bedum i provinsen Groningen) er en tidligere profesjonell, nederlandsk landeveissyklist. 

Ten Dams karriere som syklist begynte i Batavus' amatørlag under trener Piet Hoekstra. Etter en tredjeplass i et etappeløp i Luxembourg gikk han over til Rabobanks amatørlag, der han forble i fire år. I løpet av tiden i dette laget fikk han ingen sjanser til å sykle profesjonelt for Rabobank, og han gikk derfor over til Bankgiroloterij-laget. Etter et år gikk han videre til Shimano-Memory Corp, men heller ikke der ble han lengre enn et år. I 2006 underskrev ten Dam en to-årskontrakt med Unibet.com. For Unibet vant han for første gang en etappe som profesjonell syklist,  2. etappe under Course de la Solidarité Olympique. Andre gode resultater var en 5.-plass under firedagers i Dunkerque, 8.-plass i Tyskland rundt og 7.-plass under Route Adélie de Vitré. Etter dette vendte han tilbake til Rabobanks lag og vant 1. etappe i Critérium International.

Han deltok for første gang i Tour de France i 2008 og endte på en 22.-plass sammenlagt som beste nederlandske rytter. Ten Dam ble også valgt til å sykle for Nederland i landeveiskonkurransen under Sommer-OL 2008 i Beijing. Her kom han på 65.-plass. Under deltagelsen i Tour de France i 2009 falt han under den niende etappen, i den andre svingen under utforkjøringen på Col du Tourmalet men fullførte likevel.

Han la opp etter 2019-sesongen.

 Viktigste resultater 

2005
 3.-plass Ster Elektrotoer
 4.-plass Belgia rundt
 4.-plass Rheinland-Pfalz-Rundfahrt
 8.-plass Kampioenschap van Vlaanderen
 8.-plass Luxembourg rundt
 9.-plass Hel van het Mergelland

2006
 Seier 2. etappe og 9.-plass sammenlagt Course de la Solidarité Olympique
 5.-plass Firedagers i Dunkerque
 7.-plass Route Adélie de Vitré
 7.-plass Polynormande

2007
 5.-plass GP La Marseillaise
 6.-plass Nederlandsk mesterskap i landeveissykling
 8.-plass Tyskland rundt
 9.-plass Catalonia rundt

2008
 Seier 1. etappe og 5.-plass sammenlagt Critérium International
 10.-plass Sveits rundt 
 65.-plass landeveisritt Sommer-OL 2008

2009
 1.-plass Klatremesterskapet Romandie rundt
 8.-plass sammenlagt Vuelta Ciclista a Murcia
 11.-plass sammenlagt Vuelta a Castilla y León
 11.-plass 5. etappe Giro d'Italia (San Martino di Castrozza – Alpe di Siusi)

 Referanser 

 Eksterne lenker 



Kategori:Nederlandske syklister
Kategori:Deltakere for Nederland under Sommer-OL 2008
Kategori:Syklister under Sommer-OL 2008
Kategori:Personer fra Het Hogeland
Kategori:Fødsler i 1980